Var það fjölsótt samkoma og komu hrafnar víða að . Þegar þau Mýrahjón , Valdimar og Edda , voru á leið að ganga til laugar á Þingeyri um morguninn , urðu þau vitni að þessum atburði . Sagt er að Hrafnaþing hefjist yfirleitt um kl. 4 að morgni dags . Haft er eftir þeim Mýrahjónum að ekkert málþóf eða málæði hafi verið heyranlegt á þessu Hrafnaþingi . Þvert á móti hafi umræður bæði verið vel undirbúnar og krunkið farið skipulega fram . Bull og stjórnlaust kjaftæði ekki á dagskrá . Athugasemdir við fundarstjórn forseta og andsvör og andsvör við þeim er víst ekki látið viðgangast á Hrafnaþingum . Svo segja vitrir menn sem eru margir hér um slóðir . „ Þeir þarna fyrir sunnan “ eru alltaf að röfla um að krummi gamli sé á válista hjá þeim . Nú er ekkert annað að gera en láta þá sækja svo sem 100 stykki hingað vestur til að bæta við stofninn hjá sér . Eða bara senda þeim slatta í kassa . Vanir menn , sem nóg er af hérna fyrir vestan , væru ekki lengi að fylla einn 20 feta gám niður á bryggju af vel fleygum hröfnum af kynbornum ættum . Nei , í alvöru talað : Þetta gengur ekki lengur , góðir kjósendur .